钦定古今图书集成/明伦汇编/氏族典/第438卷 > 《廖用贤尚友录》 > 夏行美
## 钦定古今图书集成/明伦汇编/氏族典/第438卷 > 《廖用贤尚友录》 > 夏行美

按《辽史夏行美传》：“行美，渤海人。太平九年，大延琳叛，
时行美总渤海军于保州，延琳使人说欲与俱叛，行
美执送统军，又诱贼党百人杀之。延琳谋沮，迺婴城
自守，数月而破，以功加同政事门下平章事。明年，擢
忠顺军节度使。重熙十七年，迁副部署，从点检耶律
义先讨蒲奴里，获其酋陶得里以归。致仕，卒。”

===宋===